**Սբ. Հովհաննես Պողոս Բ Պապը և երիտասարդությունը:**

**Dilecti Amici առաքելական նամակը:**

 «Երիտասարդության համաշխարհային օր» ուխտագանցությունը սկսեց Սբ. Հովհաննես Պողոս Բ Սրբազան Պապը՝ «երիտասարդների Պապը», ինչպես ասում էին 1980-ականներին: Սբ. Հովհաննես Պողոս Բ-ը քահանայապետության 26 տարիների ընթացքում երիտասարդության թեմային նվիրեց 904 ճառ և գրություն՝ նամակներ, ուղերձներ, որոնք կազմում են մոտ 2500 էջ: Նա մեծ ուշադրություն էր դարձնում երիտասարդներին՝ նրանց համարելով Եկեղեցու առաքելությունը առաջ տանող գլխավոր գլխավոր մարդկային ռեսուրսը: 1978թ. հոկտեմբերի 22-ին իր գահակալության հանդիսության վերջում Սբ. Պետրոսի հրապարակում ներկա երիտասարդներին ասաց մի կարճ, բայց պատմական խոսք, որը դարձավ երիտասարդների համար իր հետագա ամբողջ ծառայության համառոտ ամփոփը.

«**Դու՛ք եք աշխարհի հույսը, Եկեղեցու հույսը.**

**դու՛ք եք իմ հույսը**»:

****

Նա սիրում էր երիտասարդներին, վստահ էր, որ նրանք ունեն հավատքի մեծ պոտենցիալ, որ կարող են առաջ տանել ավետարանացման առաքելությունը, որ Եկեղեցին կարիքն ունի երիտասարդների թարմ ու խանդավառ տրամադրության: Նա վստահ էր, որ երիտասարդների կենսուրախությունը արտացոլումն է Տիրոջ այն ուրախության, որ ուներ մարդու արարչագործության ժամանակ (Vittorio Messori, “Crossing the Threshold of Hope”, «Անցնելով հույսի շեմը»): Այդ կենսուրախությունը միշտ նոր է:

Սբ. Հովհաննես Պողոսը գտնում էր, որ երիտասարդությունը միևնույն ժամանակ Տիրոջ պարգևն է և պատասխանատվություն է կամ հանձնառություն՝ ճիշտ կառուցելու սեփական կյանքը: «Անցնելով հույսի շեմը» գրքում նա հայտնում է իր վստահությունը, թե «Երիտասարդները գիտեն, որ պետք է ապրեն ուրիշների համար և ուրիշների հետ միասին, նրանք գիտեն, որ իրենց կյանքը իմաստ ունի այնքանով, որքանով որ դառնում է նվեր՝ ուրիշների համար»: Սրանում է արմատը տարբեր կոչումների՝ ամուսնություն, քահանայություն կամ կրոնավորի կյանք:

 Սբ. Հովհաննես Պողոսը իր առջև խնդիր դրեց տարբեր ծրագրերի միջոցով համախմբել աշխարհի կաթողիկէ երիտասարդությանը և պայմաններ ստեղծել, որպեսզի նրանք ակտիվորեն ներգրավվեն եկեղեցական կյանքում, ավետարանացման գործում՝ տիեզերական Եկեղեցու և թեմական ու համայնքային մակարդակներում:

 ՄԱԿ-ի կողմից 1985թ.-ը երիտասարդության համաշխարային տարի հռչակելը առիթ դարձավ, որպեսզի «երիտասարդների Պապը» կոչ ուղղի աշխարհի բոլոր կաթողիկէ երիտասարդներին մասնակցելու Երիտասարդության համաշխարհային հանդիպմանը՝ 1985թ. մարտի 30-ին՝ Ծաղկազարդի տոնին: Մարտի 31-ին նրա հրապարկեց իր “**Dilecti Amici**”` նամակը ուղղված երիտասարդներին: 1985թ. ապրիլի 7-ի իր Urbi et Orbi ուղերձում Սբ. Հովհաննես Պողոս Բ-ը հայտարարեց Երիտասարդության համաշխարհային օր միջոցառումների հաստատման մասին: Ուղերձում նա գրում է.«…Ես համոզված եմ, որ երիտասարդներն իրենց առջև ունեն մի բարդ, բայց ոգևորիչ խնդիր՝ վերափոխելու անհատների ու ազգերի միջև հարաբերությունների հիմնարար այն «մեխանիզմները», որոնք քարոզում են եսասիրություն և բռնաճնշումներ: Երիտասարդները խնդիր ունեն ստեղծելու նոր համակարգեր, որոնք կարտահայտեն արդարության, համերաշխության և խաղաղության սկզբունքները»:

 Կարդինալների Ծերակույտին ուղղված իր Սբ. Ծննդյան խոսքում «երիտասարդների Պապը» ասաց.

«Բոլոր երիտասարդները պետք է զգան Եկեղեցու հոգատարությունն իրենց հանդեպ: Ամբողջ Եկեղեցին, Պետրոսի հաջորդի հետ միասին, պետք է ավելի ու ավելի շատ հոգ տանի երիտասարդների մասին՝ արձագանքելով նրանց մտահոգություններին, խնդիրներին և հույսերին: Մենք պետք է նրանց փոխանցենք այն վստահությունը, որ է Քրիստոս, այն ճշմարտությունը, որ է Քրիստոս, այն սերը, որ է Քրիստոս»:

 Messori-ի հետ հարցազրույցի ժամանակ նա ասել է, թե երիտասարդները արժանի են, որ լսենք իրենց, «նրանց հետ երկխոսության մեջ է քարոզվում Հիսուս Քրիստոս»: Այսպիսի մի երկխոսության առիթ է նաև Երիտասարդության համաշխարհային օրը, որտեղ Հովհաննես Պողոս Բ-ը շեշտը դնում էր ոչ թե մասնակիցների մեծ թվաքանակի վրա, այլ՝ կենդանի ներկայության, անհատական մասնակցության կարևորության վրա «հավաքական սիրո և ի Քրիստոս հավատքի ուրախ ապրումի» վրա, սա կօգնի երիտասարդներին դուրս գալ իրենց մեկուսացվածությունից և զգալ իրենց մասնակցությունը Տիեզերական Եկեղեցում: Դա նաև հավատքի հավաքական վկայություն է ի դեմս քաղաքականացված ու աշխարհիկացված աշխարհի:

 Կարդինալներից մեկին ուղղված նամակում Հովհաննես Պողոս Բ-ը գրում է ԵՀՕ-ի առաջնային նպատակի մասին.«Այս օրերի առանցքային խնդիրը Հիսուսի Անձը յուրաքանչյուր երիտասարդի հավատքի ու կյանքի կենտրոնը դարձնելն է, որպեսզի Հիսուս լինի նրանց մշտական մղումը, հիմքը և ոգեշնչումը ապագա սերունդների կրթության բոլոր նախաձեռնությունների…Այս օրերը եղել են անդադար մի կոչ՝ կառուցելու սեփական կյանքն ու հավատքը այն վեմի վրա, որ է Քրիստոս»:

 ԵՀՕ-ն ամբողջությամբ կենտրոնացած է Քրիստոսի Անձի վրա, որի մասին է վկայում ԵՀՕ Խաչը, որը Հովհաննես Պողոս Բ-ը նվիրեց ԵՀՕ մասնակից երիտասարդներին, որը մինչ օրս շրջում են աշխարհով մեկ, որտեղ կազմակերպվում են համաշխարհային օրերը:

 2005թ. Ծաղկազարդի իր վերջին քարոզի ժամանակ Սբ. Հովհաննես Պողոս Բ-ը ասաց երիտասարդներին.



«**Մի՛ վախեցեք,**

**թող որ Խաչյալ և Հարուցյալ Տիրոջ ուրախությունը լինի ձեր զորությունը և թող, որ Ամենասրբուհի Մարիամը միշտ լինի ձեր կողքին»:**

**Dilecti Amici** («Սիրելի ընկերներ»)

****

 Իր այս նամակի առաջին գլխում Սրբազան Պապը գրում է.«դուք եք ազգերի, հասարակությունների երիտասարդությունը, յուրաքանչյուր ընտանիքի, ամբողջ մարդկության երիտասարդությունը: Ձեր ճանապարհը միայն ձեր սեփականությունը չէ, կամ մի սերնդի սեփականությունը չէ…դա մի յուրահատուկ սեփականություն է, որ բոլորինն է: Ձեր մեջ է հույսը, որովհետև ապագան ձերն է: Հույսը միշտ կապված է ապագային, դա «ապագայի բարիքի սպասումն է»: Որպես քրիստոնեական հույս, դա սպասումն է այն հավիտենական բարիքի, որոնք Աստված խոստացավ մարդկանց՝ Հիսուս Քրիստոսի մեջ: Միաժամանակ այս հույսը՝ որպես քրիստոնեական և մարդկային առաքինություն, սպասումն է այն բարիքի, որը մարդը կառուցելու է իր տաղանդների շնորհիվ: Այս իմաստով ապագան ձերն է՝ երիտասարդներ, ինչպես այն մի ժամանակ եղել է այսօրվա մեծահասակներինը և հենց նրանց հետ միասին դարձել է այսօրվա իրականությունը: Պատախանատվությունը այսօրվա իրականության համար…նախևառաջ մեծահասակներինն է: Ձե՛րն է պատասխանատվությունը նրա համար, ինչը միօր իրականություն կդառնա ձեզանով, բայց որը դեռևս ապագայում է»:



**«Պատրաստ եղեք հեզությամբ և երկյուղածությամբ պատասխան տալու ամեն մարդու, որ կհարցնի ձեր մեջ եղած հույսի պատճառը»**, Ա Պետ. 3:15:

 Այս խոսքը լավագույնս հասկանալու համար Սբ. Հովհաննես Պողոս Բ-ը հրավիրում է խորհրդածել հարուստ երիտասարդի մասին ավետարանական հատվածի շուրջ՝ Մկ. 10:17-22, Մտթ. 19:16-22, Ղկ. 18:18-23:

Հիսուս և հարուստ երիտասարդը



* **Երիտասարդությունը հարստություն է**

****

 Երիտասարդությունը հատուկ մի գանձ է, հարստություն է: Բայց, ցավոք, քչերն են այսօր ապրում իրենց երիտասարդ տարիները որպես գանձ: Ի՞նչ իմաստով է երիտասարդությունը գանձ:

Երիտասարդությունը ժամանակ է հայտնագործելու մարդկային «ես»-ը և դրա հնարավորություններն ու կարողությունները, երբ երիտասարդի համար աստիճանաբար բացահայտվում է իր ապագայի ծրագիրը, իսկ կյանքը դառնում է այդ ծրագրի իրականացումը: Երիտասարդ տարիներին ենք ընդունում կարևորագույն որոշումները, ընտրությունները, որոնք ունեն ոչ միայն անհատական այլև սոցիալական կարևորություն: Արդյոք երիտասարդությունը՝ որպես գանձ, հեռացնում է մեզ Տիրոջից, թե մոտեցնում Տիրոջը: Նյութական հարստությունները, սեփականությունը հաճախ հեռացնում են երիտասարդին Քրիստոսից: Երիտասարդն ունի հարցադրումներ իր կյանքի իմաստի, իր անելիքի մասին, որոնց պատասխանները վճռական են դառնում իր ամբողջ կյանքի համար: Այս հարցադրումներ ուրույն ձևով են տալիս և զգում նաև զանազան ֆիզիկական և հոգեբանական խնդիրներ ունեցող երիտասարդներ, որոնք իրենց երիտասարդ օրերն ապրում են բարդ սոցիալական պայմաններում, կամ մեկուսացված, առանց ընտանիքի, բժշկական կամ խնամքի հաստատություններում: Արդյո՞ք նրանց երիտասարդությունն էլ հարստություն է: Ո՞վ կարող է ճիշտ պատասխաններ տալ այդ և մյուս ճակատագրական հարցադրումներին: Միայն Հիսուս Քրիստոս է, ում հարկ է ուղղել այս հարցումները.Հիսուսին ոչ ոք չի կարող փոխարինել:

 Երբ Հիսուս հարուստ երիտասարդին պատասխանեց, թե «բարի չէ ոչ ոք, այլ միայն Աստված», ուզում էր ասել, որ միայն Աստծո մեջ են բոլոր արժեքներն իմաստավորվում, որովհետև Աստծուց են սկիզբ առնում և Նրանում են լրման հասնում: Երբ արժեհամակարգից, արժևորման չափորոշիչներից հեռացնում են Աստծուն, չարն է գալիս առաջին պլան և փոխարինում բարոյական արժեքներին, Աստծուն: Ինչու՞ է միայն Աստված բարի.որովհետև Աստված սեր է: Այդ սերը մարդկությունը տեսավ Հիսուսի Քրիստոսի մարդեղության, երկրային կյանքի, մահվան ու հարության մեջ:

 Կյանքի իմաստի մասին առձանցքային հարցադրումները երիտասարդության՝ որպես գանձի, հարստության էական մասն են: Յուրաքանչյուր երիտասարդ պետք է Քրիստոսի հետ մտնի անհատական երկխոսության մեջ, ինչպես այն երիտասարդը, և ստանա իր հարցերի պատասխանները միայն Քրիստոսի մեջ, որը մեզ ուղղորդում է առ Աստված, որպեսզի հասկանանք, թե որն է մեր հարցերի աղբյուրը մեր մեջ: Որովհետև յուրաքանչյուրս Աստծո պատկերն ու նմանությունն ենք, որպիսին Աստված ստեղծեց մեզ: Այս նմանությունն է, որ մեզ մղում է անել այդ ճակատագրական հարցադրումները: Սա ապացույցն է այն փաստի, որ մարդն առանց Աստծո չի կարող հասկանալ ինքն իրեն և չի կարող նույնիսկ ինքնադրսևորվել: Քրիստոս աշխարհ եկավ այս ճշմարտությունը մեզ հասկացնելու նպատակով:

* **Առանցքային հարցադրում՝ հավիտենական կյանքի մասին.**

**Ի՞նչ պետք է անեմ**

****

«Ի՞նչ պիտի անեմ, որ հավիտենական կյանքը ժառանգեմ», կամ ի՞նչ պիտի անեմ, որ կյանքս իմաստ ու արժեք ունենա: Մեր մտածողությունը ծանրաբեռնված է աշխարհի նյութական, տեխնիկական, տնտեսական առաջընթացի մասին ակնկալիքներով, մենք մտածում ենք այդ շրջանակների հասկացություններով: Մարդկությունը չի կարող դուրս գալ այդ շրջանակից և հարցարդումներ ուղղել հավիտենական կյանքի մասին: Գիտությունը ջանքեր է գործադրում օհաղթահարելու մահը, բայց միայն Քրիստոս է, որ հաղթեց մահվանը:

Որպեսզի կարողանաք խոսել Քրիստոսի հետ, պետք է ներքուստ զատվեք այս աշխարհի նյութական իրականությունից և հարցադրում անեք հավիտենական կյանքի մասին՝ միաժամանակ սիրելով աշխարհը՝ հանուն իր իմաստի, որ ունի Տիրոջ առջև.«Աստված այնքան սիրեց աշխարհը, որ Իր Միածին Որդուն տվեց»:

 Մարդու գոյության ներքին նպատակը ինքն իրեն անդրանցելն է, ինքն իրենից առաջ անցնելը: Մարդ պետք է քաջություն ունենա հարցումներ անելու հավիտենական կյանքի մասին, որն արդարացվում է Աստծու պատկերը լինելու փաստով: Անցողիկ կյանքի իրականությունը քրիստոնյան պետք է հասկանա Աստծո Արքայության հեռանկարի դիտանկյունից: Առանց Աստծո Արքայության, ժամանակավոր գոյությունը կարող է հանգել միայն մահվան: Բայց Քրիստոսի մեջ և Քրիստոսի հետ քրիստոնյան կապրի, թեև մեռնի, «Ես եմ հարությունը և կյանքը.նա ով հավատում է ինձ, թեև մեռնի, կապրի» (Հվհ.11:25-26):

 Հիսուս Ավետարանում հարուստ երիտասարդին պատվիրում է պահել տաս պատվիրանները՝ դիմում է անմիջապես նրա խղճին, բարոյական ընկալմանը: «Խիղճը ժամանակի ու պատմության ամենակարևոր չափումն է, որովհետև պատմությունը գրվում է ոչ միայն իրադարձություններով, որոնք պատահում են «դրսից», այլև գրվում է «ներսից», դա մարդկային խղճի պատմությունն է, բարոյական հաղթանակների կամ պարտությունների: Այստեղ էլ մարդու ճշմարիտ մեծությունը իր հիմքում ունի մարդկային բնական արժանապատվությունը: Սա է այն ներքին գանձը, որով մարդը շարունակաբար հաղթում է ինքն իրեն և գնում դեպի հավիտենություն»: Ուրեմն խիղճը ևս մի գանձ է, որը մարդուն օգնում է զատորոշել բարին և չարը և հասկանա իր կյանքի վերջնական ճշմարտությունը՝ Աստծո հայացքի առջև: Խղճի մեջ կա հավիտենական կյանքի ճշմարտությունը, չափումը:

* **Բարոյականը**

**Եղե՛ք սկզբունքային, վստահելի անհատներ**

****

Կարևոր է լինել «խղճի անհատներ», «սկզբունքային անհատներ», «վստահելի անհատներ»: Նման անհատներ լինելով երիտասարդը կարող է առավելագույնս նպաստել նաև համայնքային զարգացմանը: Համայնքի ու Եկեղեցու հարստացմանը նպաստում է այն, թե *ով է կամ ինչ է* իրենից ներկայացնում անհատը:

**Եղե՛ք խղճի անհատներ**

****

Մարդ անհատը երկու չափում ունի՝ իր ներաշխարհը և իր կեցությունը այլ մարդկանց հետ, այլ մարդկանց համար: Այս երկրորդ չափման զարգացման համար առանցքային դեր է խաղում մարդու խիղճը, ոը «գրված է նրա սրտում», ինչպես գրում է Պողոս առաքյալը և բարոյական օրենքը՝ տասնաբանյայից մինչև Ավետարան:

* **Նայելով նրան՝ սիրեց նրան**

****

 Հեղինակը հույս է հայտնում, որ լավ հասկանալով ու արժևորելով երիտասարդության համար առանցքային հարցադրումները, երիտասարդը կկարողանա իրոք ընկալել, թե ինչ է նշանակում այն տողը, թե Հիսուս «նայեց նրան ու սիրեց նրան»: Հիսուսի այդ սիրո հայացքը ամփոփն է ամբողջ Ավետիսի: Սա մեզ տանում է դեպի սկիզբը արարչագործության, երբ Աստված տեսավ, որ ինչ որ ստեղծել էր, ամեն ինչ *լավ էր*: Այդ հայացքը իր իր գագաթնակետին հասավ Խաչի վրա Հիսուսի մահվամբ, որը սիրո գագաթնակետն է: Մարդը միշտ կարիքն ունի Տիրոջ սիրասուն հայացքի, անկախ իր վիճակից: Հիշենք, թե ինչպես Հիսուս նայեց Պետրոսին, որն իրեն երեք անգամ ուրացել էր: Այդ հայացքը ստիպեց Պետրոսին զղջալ: Վստահությունը, որ մենք միշտ սիրված ենք Տիրոջից, որ Աստված միշտ սիրով է նայում մեզ, հզոր հենք է մեր գոյության համար, օգնում է մեզ հաղթահարել ու ապրել:

* **Հետևիր ինձ**
* «Էլ ի՞նչ բանով եմ պակաս դեռ», Մտթ.19:20:



* Երիտասարդը ձգտում է ավելիին, իր կյանքի ծրագիրն է կազմում
* Հիսուսի կոչը իրեն հետևելու մասին չափազանց բարդ է երիտասարդների համար
* Բայց չպետք է լռեցնենք այդ կոչը մեր սրտերում,
* **Կյանքի ծրագիրը և քրիստոնեական կոչումը**

****

* Ի՞նչ է յուրաքանչյուրիս «կոչումը» կամ կյանքի ծրագիրը,
* որո՞նք են այն գաղափարները, որոնք հիմք են դառնում այդ ծրագիրը կազմելու համար
* Այս ծրագիրը պարզելու համար հարց ենք ուղղում ինքներս մեզ, հարազատներին, միջավայրին, Տիրոջը, ի՞նչ է Նրա կամքը:
* **Ինքնակրթություն**

****

«Եւ դուք կճանաչեք ճշմարտութիւնը եւ ճշմարտութիւնը կազատի ձեզ»,

Հվհ. 8:32

* Ընտանիքից և դպրոցից ստացած կրթությունը կմնա կիսատ, եթե երիտասարդը չզբաղվի իր ինքնակրթությամբ, որի առաջնորդող սկզբունքը պետք է լինի «Եւ դուք կիմանաք ճշմարտութիւնը եւ ճշմարտութիւնը կազատի ձեզ»
* Ի՞նչ է նշանակում լինել ազատ.լինել ճշմարտապես ազատ նշանակում է սեփական ազատությունը օգտագործել միայն ճշմարիտ բարիքի համար, այսինքն՝ ապրել ըստ խղճի, պատասխանատվությամբ, բաց լինել ուրիշների համար.սրանք են ինքնակրթության առանցքը
* Ինքնակրթության պտուղն է՝ փրկել սեփական հոգիդ
* Կյանքի ծրագիրը պետք է իրագործվի արդեն երիտասարդ տարիներին և դառնա՝ հիմք ապագայի համար
* **Երիտասարդությունը՝ որպես աճ**
* Աճել բնության և հասարակության հետ շփումների մեջ, «Մարդը, որը երկրիս երեսին միակ արարածն է, որին Աստված կամեցավ հենց մարդու համար՝ որպես այդպիսին, ինքն իրեն կարող է գտնել միայն, երբ անկեղծորեն ինքն իրեն նվիրի ուրիշին՝ որպես նվեր

*Լինել նվեր՝ մերձավորի համար*



* Աճել Տիրոջ հետ շփումի մեջ՝ աղոթքով, Սուրբ Գիրք ընթերցելով, խորհրդածելով,

**Ապագայի մարտահրավերը**

****

«Եկեղեցին նայում է երիտասարդներին», Սբ. Հովհաննես Պողոս Բ

«Երիտասարդներ, գրեցի ձեզ, որովհետև դուք ուժեղ եք, և Աստծո խոսքը բնակվում է ձեզ մեջ, և դուք հաղթեցիք չարին», Ա Հվհ.2:15

* «Եկեղեցին նայում է երիտասարդներին, Եկեղեցին հատուկ կերպով ինքն իրեն տեսնում է երիտասարդների մեջ՝ որպես խմբի և առանձին անհատների»:
* «Երիտասարդներ, գրեցի ձեզ, որովհետև դուք ուժեղ եք, և Աստծո խոսքը բնակվում է ձեզ մեջ, և դուք հաղթեցիք չարին», Ա Հվհ.2:15
* «խաղաղության ճանապարհը երիտասարդների ճանապարհն է»